หุ้นใหญ่หนุน SET ปิดบวก 7 จุด แนะจับตาบจ.ทยอยประกาศงบไตรมาส 2 สัปดาห์หน้า
หุ้นใหญ่หนุน SET ปิดบวก 7 จุด แนะจับตาบจ.ทยอยประกาศงบไตรมาส 2 สัปดาห์หน้า โดยดัชนีปิดตลาดวันนี้ ที่ระดับ 1,731.23 จุด บวก 6.86 จุด หรือ 0.40% มูลค่าการซื้อขาย 6.37 หมื่นล้านบาท
5 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,731.23 จุด บวก 6.86 จุด หรือ 0.40% มูลค่าการซื้อขาย 6.37 หมื่นล้านบาท 
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ ใกล้เคียงกับตลาดหุ้ในภูมิภาคเอเชียที่แกว่งออกด้านข้างทั้งในแดนบวก-ลบ เนื่องจากยังไม่มีปัจจัยบวกเท่าไร โดยต่างก็รอดูตัวเลขการจ้างงานนอกภาคเกษตรของสหรัฐฯ, อัตราการว่างงานของสหรัฐฯ ที่จะออกมาในคืนนี้ เนื่องจากจะมีผลต่อการตัดสินใจของธนาคารกลางสหรัฐฯ (เฟด) ในการปรับอัตราดอกเบี้ย
สำหรับสัปดาห์หน้าให้ติดตามการคาดการณ์ผลประกอบการของบริษัทจดทะเบียนงวดไตรมาส 2/62 ที่น่าจะทยอยออกมา หลังจากที่ใกล้ถึงเวลาที่จะต้องประกาศผลประกอบการงวดไตรมาส 2/62 กันแล้ว ส่วนต่างประเทศก็ให้ติดตามการทยอยประกาศตัวเลขเศรษฐกิจ และในวันที่ 10-11 ก.ค.นี้ ประธานเฟดจะแถลงเกี่ยวกับนโยบายการเงินต่อสภาคองเกรส ซึ่งก็ต้องรอดูว่าจะมีการส่งสัญญาณอะไรออกมาบ้าง
ส่วนแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯคงจะพักตัวเป็นหลัก ดัชนีฯคงจะไม่ปรับขึ้นแรง โดยรวมดัชนีฯคงจะเป็นลักษณะแกว่งไซด์เวย์ออกด้านข้าง
พร้อมให้แนวรับ 1,710 จุด ส่วนแนวต้าน 1,750 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF     มูลค่าการซื้อขาย  3,836.49 ล้านบาท ปิดที่ 125.50 บาท ราคาไม่เปลี่ยนแปลง
SCC      มูลค่าการซื้อขาย  3,441.42 ล้านบาท ปิดที่ 462.00 บาท ลดลง   6.00 บาท
GPSC     มูลค่าการซื้อขาย  3,309.44 ล้านบาท ปิดที่  73.25 บาท เพิ่มขึ้น  4.00 บาท
ADVANC   มูลค่าการซื้อขาย  1,512.12 ล้านบาท ปิดที่ 211.00 บาท ลดลง   1.00 บาท
BCPG     มูลค่าการซื้อขาย  1,337.23 ล้านบาท ปิดที่  19.20 บาท ราคาไม่เปลี่ยนแปลง
 
